KOMMISSIONENS FORORDNING (EF) Nr. 2530/97 af 16. december 1997 om sjette ændring af forordning (EF) nr. 913/97 om undtagelsesforanstaltninger til støtte for markedet for svinekød i Spanien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Spanien blev der ved Kommissionens forordning (EF) nr. 913/97 (3), senest ændret ved forordning (EF) nr. 2332/97 (4), fastsat undtagelsesbestemmelser til støtte for markedet for svinekød i denne medlemsstat;

minimumsvægten for støtteberettigede smågrise bør hæves fra 8 til 10 kg, og støttefastsættelsen for smågrise bør forenkles ved at anvende de ugentlige noteringer på markederne i Lérida og Segovia;

som følge af varigheden og videreførelsen af de veterinære og handelsmæssige restriktioner, de spanske myndigheder har indført, er det hensigtsmæssigt at øge antallet af fedesvin, der kan leveres til de kompetente myndigheder, således at undtagelsesforanstaltningerne kan videreføres i de kommende uger;

listen over støtteberettigede zoner i bilag II til forordning (EF) nr. 913/97 bør tilpasses til den nuværende veterinære situation;

en hurtig anvendelse af undtagelsesforanstaltningerne til støtte for markedet er et af de midler til bekæmpelse af udbredelsen af klassisk svinepest; det er derfor berettiget at anvende bestemmelserne i artikel 1, punkt 4, i denne forordning fra den 2. december 1997 for at undgå en afbrydelse af støtteforanstaltningerne for fedesvin, idet det for øjeblikket fastsatte antal heraf blev opbrugt den 1. december 1997, og at anvende de øvrige bestemmelser fra datoen for offentliggørelsen af denne forordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 913/97 foretages følgende ændringer:

1) I artikel 1, stk. 2, ændres »8 kg« til »10 kg«.

2) Artikel 4, stk. 4, affattes således:

»4. Den i artikel 1, stk. 2, omhandlede støtte ab bedrift for smågrise med en gennemsnitsvægt pr. parti på 10 kg eller derover, men under 16 kg, beregnes på grundlag af prisen pr. kg for »Lérida-smågrise« af kategorien 15 kg, der er konstateret på markedet »Mercolerida« for den uge, der går forud for leveringen af smågrisene til de kompetente myndigheder.

Den i artikel 1, stk. 2, omhandlede støtte ab bedrift for smågrise med en gennemsnitsvægt pr. parti på 16 kg eller derover, men under 22 kg, beregnes på grundlag af prisen pr. kg for smågrise af kategorien 20 kg »Selecta«, der er konstateret på markedet i Segovia for den uge, der går forud for leveringen af smågrisene til de kompetente myndigheder.«

3) I artikel 6 indsættes følgende tekst:

»- den i artikel 4, stk. 4, omhandlede støtte for smågrise«.

4) Bilag I affattes som angivet i bilag I til nærværende forordning.

5) Bilag II affattes som angivet i bilag II til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Bestemmelserne i artikel 1, nr. 4, anvendes dog fra den 2. december 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1997.

På Kommissionens vegne

Franz FISCHLER

Medlem af Kommissionen

(1) EFT L 282 af 1. 11. 1975, s. 1.

(2) EFT L 349 af 31. 12. 1994, s. 105.

(3) EFT L 131 af 23. 5. 1997, s. 14.

(4) EFT L 323 af 26. 11. 1997, s. 23.

BILAG I

»BILAG I

Samlet maksimalt antal dyr fra den 6. maj 1997:

>TABELPOSITION>

BILAG II

»BILAG II

I provinsen Lérida, beskyttelseszonerne og overvågningszonerne som fastsat i bilag I og II til den af det catalanske »Generalitat« udstedte bekendtgørelse af 25. november 1997, offentliggjort i »Generalitats« officielle tidende den 2. december 1997, side 14002.«